Diari Oficial de la Generalitat Valenciana


Sumari del DOGV 4862, del 14-10-2004 (2004/10629)

DECRET 223/2004, de 8 d'octubre, del Consell de la Generalitat, pel qual es crea un col·legi públic d'Educació Infantil i Primària a Gandia, per desglossament del Col·legi Públic d'Educació Infantil i Primària Cervantes.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10049


Data del document
:   08-10-2004

Organisme emissor
:   Conselleria de Cultura, Educació i Esport

Tipus de document
:   Decret

Correcció d'errades

 Descriptors 

:   * Gandia
    * centre d'ensenyament
    * ensenyament públic

DECRET 223/2004, de 8 d'octubre, del Consell de la Generalitat, pel qual es crea un col·legi públic d'Educació Infantil i Primària a Gandia, per desglossament del Col·legi Públic d'Educació Infantil i Primària Cervantes. [2004/F10403]
  
L'evolució demogràfica de Gandia ha incrementat la demanda de llocs escolars d'Educació Infantil i Primària a un ritme superior al previst, per la qual cosa ha sigut necessari incrementar la capacitat del Col·legi Públic d'Educació Infantil i Primària Cervantes per a atendre les necessitats de les ensenyances citades.
  
La Inspecció Educativa de la Direcció Territorial de Cultura, Educació i Esport de València i la Direcció General d'Ensenyament han emés un informe-proposta perquè es cree un nou centre docent, per desglossament del Col·legi Públic d'Educació Infantil i Primària Cervantes.
  
El centre s'ubicarà en instal·lacions provisionals, en un solar facilitat per l'Ajuntament de Gandia en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 4 del Reglament Orgànic i Funcional de les Escoles d'Educació Infantil i els Col·legis d'Educació Primària, aprovat pel Decret 233/1997, de 2 de setembre, del Consell de la Generalitat (DOGV de 8/09/1997), establix que estos centres tindran la denominació específica que determine la Conselleria de Cultura i Educació, després de consultat el consell escolar municipal o, si no n'hi ha, el ple de l'ajuntament corresponent.
  
El Consell Escolar Municipal, en sessió celebrada el 4 de febrer de 2004, va acordar proposar que s'assignara la denominació específica de Botànic Cavanilles al nou centre escolar.
  
En aplicació del que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article primer del Reglament Orgànic i Funcional de les Escoles d'Educació Infantil i dels Col·legis d'Educació Primària; a proposta del conseller de Cultura, Educació i Esport; i després de la deliberació del Consell de la Generalitat, en la reunió celebrada el dia 8 d'octubre de 2004,
  
DECRETE
  
Article 1
  
Es crea, per desglossament del Col·legi Públic d'Educació Infantil i Primària Cervantes, codi 35475298, el centre docent següent:
  
Província: València
  
Municipi: Gandia
  
Codi: 37709726
  
Denominació: Col·legi Públic d'Educació Infantil i Primària Botànic Cavanilles
  
Domicili: C. Joan Martorell, s/n.
  
Titular: Generalitat
  
Composició: 6 unitats d'Educació Infantil i 12 d'Educació Primària
  
Capacitat: 150 llocs escolars d'Educació Infantil i 300 d'Educació Primària
  
Article 2
  
1. El nou centre escolar iniciarà les seues activitats el curs escolar 2004/05. En el dit curs escolar oferirà 3 unitats d'Educació Infantil i 6 d'Educació Primària.
  
2. Este centre impartirà els programes d'educació bilingüe Programa d'Immersió Lingüística (PIL) i el Programa d'Incorporació Progressiva (PIP).
  
3. El centre disposarà dels llocs de treball següents:
  
- 4 d'Educació Infantil
  
- 6 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Música
  
- 1 d'Educació Primària, Educació Física
  
- 1 d'Educació Especial, Pedagogia Terapèutica
  
Article 3
  
1. El Col·legi Públic d'Educació Infantil i Primària Cervantes quedarà configurat amb 6 unitats d'Educació Infantil i 12 d'Educació Primària.
  
2. El centre disposarà dels llocs de treball següents:
  
- 7 d'Educació Infantil
  
- 12 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Idioma Estranger, Francés
  
- 1 d'Educació Primària, Música
  
- 2 d'Educació Primària, Educació Física
  
- 1 d'Educació Especial, Pedagogia Terapèutica
  
- 1 d'Educació Especial, Audició i Llenguatge
  
DISPOSICIONS ADDICIONALS
  
Primera
  
El que establix el present decret s'inscriurà en el Registre de Centres Docents de la Comunitat Valenciana.
  
Segona
  
El personal docent amb destinació definitiva en el Col·legi Públic d'Educació Infantil i Primària Cervantes, codi 316247066, que s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, 3) del Reial Decret 2112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents (BOE de 06.10.1998).
  
Tercera
  
La Direcció Territorial de Cultura, Educació i Esport nomenarà l'equip directiu del centre, de conformitat amb el que establixen els articles 80, 4) i 91.2 de la Llei Orgànica 10/2002, de 23 de desembre, de Qualitat de l'Educació.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2004/2005, excepte pel que fa al nomenament de l'equip directiu, supòsit en què els seus efectes s'entenen referits a l'1 de juliol de 2004.
  
València, 8 d'octubre de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ALEJANDRO FONT DE MORA TURÓN